Document ID: 31992R2907

KOMISSION ASETUS (ETY) N:o 2907/92,
annettu 6 päivänä lokakuuta 1992,
tupakka-alan tietyistä taattujen enimmäismäärien järjestelmän soveltamista koskevista yksityiskohtaisista säännöistä annetun asetuksen (ETY) N:o 2824/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna asetuksella (ETY) N:o 860/92(2), sekä erityisesti sen 3 artiklan 3 kohdan ja 4 artiklan 5 kohdan,
sekä katsoo, että
neuvoston asetuksessa (ETY) N:o 861/92(3) säädetään taattujen enimmäismäärien järjestelmän pitämisestä voimassa vuoden 1992 sadon osalta; tämän vuoksi olisi myös komission asetuksessa (ETY) N:o 2824/88(4), sellaisena kuin se on viimeksi muutettuna asetuksella (ETY) N:o 3699/91(5), annetut tämän järjestelmän soveltamista koskevat yksityiskohtaiset säännöt pidettävä voimassa vuoden 1992 sadon osalta,
neuvosto muuttaa asetuksella (ETY) N:o 860/92 hinnan- ja palkkionalennuksia koskevaa rajoitusta taatun enimmäismäärän tultua ylitetyksi; tämä muutos on tarkoitettu koskemaan ainoastaan vuoden 1992 satoa; vuosien 1989 1991 satoihin on näin ollen edelleen sovellettava asetusta (ETY) N:o 2824/88 sen tätä muutosta edeltävässä muodossa, ja
tässä asetuksessa säädetyt toimenpiteet ovat raakatupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2824/88 seuraavasti.
1 Korvataan 2 artiklan 1 kohdan toinen alakohta seuraavasti:
"Alennus ei kuitenkaan voi olla yli 23 prosenttia vuoden 1992 sadon osalta."
2 Korvataan 3 artiklan 1 kohta seuraavasti:
"1 Ennen 1 artiklassa säädettyä todellisen tuotannon toteamista interventiohintoja ja palkkioita saa maksaa vuoden 1992 sadon osalta ainoastaan 77 prosenttiin asti niiden kyseiselle sadolle vahvistetuista määristä. Asianomaisen jäsenvaltion valinnan mukaan nämä hinnat ja palkkiot voidaan kuitenkin maksaa sataprosenttisina, jos annetaan vastaava, vuoden 1992 sadon osalta 23 prosentin suuruinen takuu."
3 Korvataan 4 artiklan kaksi ensimmäistä luetelmakohtaa seuraavasti:
"- 7 artiklan 2 kohdan a alakohdassa tarkoitetussa tapauksessa takuuta on korotettava 23 prosentilla tai ennakon määrää on alennettava 23 prosentilla vuoden 1992 sadon osalta,
- saman kohdan b alakohdassa tarkoitetussa tapauksessa on annettava takuu, joka vastaa vuoden 1992 sadon osalta 23 prosenttia palkkion määrästä, tai ennakon määrää on alennettava edellä mainitun prosenttimäärän verran kyseisen sadon osalta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan vuoden 1992 sadosta alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä lokakuuta 1992.

Labels: 7
17
6